Alla lihthanke piirmäära jääv hankemenetlus: **„9 bussipaviljoni klaaside tootmine ja paigaldus“**  
**HANKIJA**Saue Vallavalitsus  
Tule tn 7  
76505 Saue linn  
**HANKIJA VASTUTAV KONTAKT**Miia Kraun  
avaliku ruumi spetsialist  
Telefon 5309 9202  
E-post [miia.kraun@sauevald.ee](mailto:miia.kraun@sauevald.ee)

**1. PAKKUMUSE STRUKTUUR**Pakkumine esitatakse trükitult allkirjaõigusega isiku poolt allkirjastatuna või e-posti teel  
allkirjaõigusega isiku poolt digiallkirjastatult (koos kõikide nõutud lisadega).

**2. HANKJA EESMÄRK**2.1. Hankija eesmärgiks on 9 Saue valda rajatavale bussipaviljonile hankida erikujundusega paviljoni klaasid vastavalt käesolevale tehnilisele kirjeldusele.  
2.2. Pakkuja kohustub enne pakkumuse koostamist koos Hankijaga tutvuma paviljoni metallkonstruktsiooniga, pakkumuse koostamise käigus tutvuma  
esitatud kujunduslahendustega ja kajastama pakkumuse maksumuses kõik Pakkuja kulutused, mis on vajalikud Hankija eesmärgi saavutamiseks.

**3. TÖÖDE VALMIMISE TÄHTAEG**3.1. Tööde valmimise tähtaeg on hiljemalt **30.11.2020.**

**4. ÜLDNÕUDED**4.1. Kõik objektil teostatavad ehitustööd peavad olema teostatud vastavalt Eesti Vabariigis kehtivatele ehitus-, ohutus- ja töökaitsealaste normatiivaktide sätetele, tehnilistele normidele, standarditele, tehnilistele tunnustustele või muudele üldlevinud tehnilistele kirjeldustele ning projektis toodud nõuetele.  
4.2. Pakkuja vastutab, et kõik vajalikud inspektorite ja ametkondade poolt nõutavad ning seadusega ettenähtud ülevaatused, kontrollid, katsetused ja mõõdistused teostatakse õigeaegselt ning õigel viisil.  
4.3. Peale tööde vastuvõtmist peab Pakkuja varustama Hankija esindaja hooldusjuhenditega.  
Tööde üleandmiseks koostab Pakkuja süsteemide teostusjoonised, mis vastavad tehtud paigaldistele.  
4.4. Kõikide selles dokumendis käsitlemata jäänud probleemide lahendamisel tuleb lähtuda hankedokumentide muudest osadest, kehtivatest õigusaktidest, standarditest ja normdokumentidest, Hankija eesmärgist ning heast ehitustavast.

**5. TÖÖDE TEHNILINE KIRJELDUS**Märkus: kõik kirjeldatud materjalid peavad sisalduma pakkumishinnas.

**5.1.** Tööde raames tuleb toota klaasid 9 bussipaviljoni jaoks. **Mõõdud:   
 -** igal paviljonil (9tk) 5 samade mõõtudega klaasi. Puhtad klaasi mõõdud 1085mm x 1837mm;   
 - lisaks 1 klaas mõõtudega 1390mm x 1985mm;  
 - 1 eraldiseisev väike klaas mõõtudega 200mm x 1260mm. (ilma kujunduseta puhas klaas)

**Materjal:** Polükarbonaat mono 6mm PC mono UV, kirgas   
Data sheet: http://proplastik.ee/wp-content/uploads/2015/07/Lexan-monoomadused-ja-paigaldus.pdf

**5.1.1.** klaasidele tuleb toota ja paigaldada Hankija poolt esitatud kujunduslahendusega  
kilekleebised. Igale paviljonile on ette nähtud oma kujundus. Kleebis peab olema UV-kindlast materjalist. Trükifailid klaasidele edastab hankija pakkujale maksimaalselt 14 päeva jooksul peale hankelepingu sõlmimist.

**5.1.2.** Iga avatäide tuleb kinnitada min 2mm vinkelraudadega, mis on korrudeerumisvastaselt tsingitud ja seejärel värvitud mustaks. Ühele paviljonile kulub vinkel kinnitusliiste 11,7jm x 9=526,5jm  
Vinkelliistud tuleb kinnitada isepuurivate musta tooni katusekruvidega. Min 900 isepuurivat kruvi.  
 **5.2.** Klaaside paigaldamise ajakava ja bussipaviljonide asukohad  
**5.2.1.** Kõik avatäited tuleb paigaldada juba paigaldatud paviljonide raamidele tabelis märgitud asukohtadesse. Kõikide paviljonide raamid on paigaldatud 4. novembriks, seega klaaside paigaldusaeg alates 4. november.

|  |  |
| --- | --- |
| **peatuse nimi** | **asukoht** |
| Trelli tee | Maidla |
| Laagri kool | Laagri |
| Kodasema | Vatsla |
| Tuulemurru | Laagri |
| Pärnasalu | Saue linn |
| Kuuse | Laagri |
| Kindluse | Kiia |
| Vanasilla | Laagri |
| Harutee | Ääsmäe |
| Alliku | Möldre kool |

<- lisaklaaside asukoht  
 [**https://kaart.delfi.ee/?bookmark=63cffa46f87ee08fd3e53c97e4a35351**](https://kaart.delfi.ee/?bookmark=63cffa46f87ee08fd3e53c97e4a35351)

**Punktis 5.1 kirjeldatud lisaklaasid tuleb paigaldada Möldre kool peatusesse.   
  
5.3.** Tööde hulka kuuluvad ka need tööd, mis tulenevad vastavat õigust omavate ametkondade  
nõuetest ja ettekirjutustest ning kõik need tööd ja tegevused, mis ei ole käesolevas hankedokumendis otseselt kirjeldatud, kuid mis on tavapäraselt vajalikud „Hankija eesmärgi“  
saavutamiseks.  
  
**5.4.** Kõik paigaldustöödega seoses tehtud sõidud peavad sisalduma lõpphinnas ja selle eest  
lisatasu ei maksta.

**6. PAKKUMUSE ESITAMISE TÄHTAEG JA TINGIMUSED**6.1. **Pakkumus tuleb esitada hiljemalt 15.10.2020 kell 10:00** e-posti teel digiallkirjastatult  
miia.kraun@sauevald.ee.  
6.2. Õigeaegselt laekunud pakkumused avatakse pakkumise tähtpäeval.  
6.3. Pakkumus tunnistatakse vastavaks, kui selles ei esine sisulisi kõrvalekaldumisi hankedokumentides esitatud tingimustest.  
6.4. Hankijal on õigus tunnistada Pakkumus mittevastavaks ja lükata tagasi, kui see ei vasta  
hankedokumentide tingimustele või Pakkuja on esitanud tegelikkusele mittevastavaid andmeid.  
6.5. Pakkuja kõrvaldatakse menetlusest või ei kvalifitseerita kui:   
6.5.1.Pakkujal ilmnevad riigihangete seaduse § 95 tulenevad pakkumismenetlusesest  
kõrvaldamise asjaolud ja/või Pakkujal on Eesti riigi või kohaliku maksuhalduri ees täitmata kohustusi.  
6.6. Hankija hindab ja võrdleb kõiki esitatud pakkumusi.

**7. PAKKUMUSTE HINDAMINE JA EDUKA PAKKUMUSE VÄLJASELGITAMINE**7.1. Pakkumuste hindamine: Pakkumuste hindamise aluseks on madalaim hind.  
7.1.1.Edukas on pakkumus, mille kogumaksumus on madalaim.  
7.2. Hankijal on õigus pidada pakkujatega esitatud pakkumuste sisu, mahu ja hinna osas  
läbirääkimisi ning vajadusel korraldada täpsustatud pakkumuste esitamise voor lähtudes seejuures pakkujate võrdse kohtlemise printsiibist.7.3. **Hankijal on õigus lükata kõik pakkumused tagasi kui:**   
7.3.1.Kõik esitatud pakkumused ületavad päringu eeldatavat maksumust7.3.2. Ilmnevad muud asjaolud, mis muudava hanke korraldamise mittevajalikuks või  
võimatuks.

**8. MAKSETINGIMUSED**8.1. Hankija ei tee ettemaksu.  
8.2. Maksetähtaeg on vähemalt 14 päeva.

**9. MUUD TINGIMUSED SEOSES HANKEDOKUMENTIDEGA**9.1. Pakkujad võivad küsida selgitusi Hankedokumentide sisu kohta ainult kirjalikult sh e-posti  
või faksi teel. E-postiga loetakse küsimus esitatuks kui Hankija on Pakkujale edastanud teate  
küsimuse kättesaamise kohta.  
9.2. Hankija vastused saadetakse kirjalikult e-posti teel samaaegselt kõigile Pakkujatele kolme  
tööpäeva jooksul vastava päringu saamisest arvates.  
9.3. Kui Pakkuja avastab Pakkumuse ettevalmistamise käigus Hankedokumentides vigu,  
vasturääkivusi või ebatäpsusi, on ta kohustatud sellest koheselt kirjalikult informeerima  
Hankija vastutavat isikut Miia Krauni (miia.kraun@sauevald.ee)